
Acatistul Sfântului mucenic loan cel nou de la Suceava (al doilea 
acatist) 
(2 iunie şi 24 iunie) 


Sfântul mare mucenic loan cel nou de la Suceava ( 1330) (2 iunie şi 24 iunie): 


https://www.academia.edu/43441948/Sf% C3% A2ntul mare mucenic loan cel nou de la 
Suceava 1330 2 iunie %C5%9Fi 24 iunie 


https://archive.org/details/sf.-ioan-cel-nou 


https://drive.google.com/file/d/10X2IHux Wustvp 1 T4xesfk 1hzE4v7Z]5U8/view?usp=sharin 
fa 


2 5 e 


Materiale despre Sfântul mare mucenic loan cel nou de la Suceava: 


https://archive.org/details/Gsteaemy?query=loan+cel+nou+de+la+Suceava 


https://www.slideshare.net/steaemy 1/search_my_uploads?type=&new=&q=loan+cel+nou+ 


&S& 

prăznuire, 2 iunie şi 24 iunie 


Sfântul loan cel nou este un mucenic ce a „zguduit” lumea şi a confruntat încă o 
dată Creştinismul cu „păgânismul”, într-un moment când se credea „încheiată” 
această „luptă”. Mai mult, se evidenţiază în plus taina creştină ca sfinţenie „posi- 
bilă” asemănătoare sfinţilor mari tradiţionali. Este o „mărturie” a unei „actualizări 
harismatice” creştine, lucrătoare în permanenţă. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 
După obişnuitul început se zice: 


Tropar (glas 4): „Viaţa ta pe pământ bine cârmuind, pătimitorule cu milostenii şi 
cu neîncetate rugăciuni şi lacrimi, şi iarăşi către pătimire bărbăteşte pornindu-te, 
necredința persienească ai mustrat. Drept aceea, Bisericii te-ai făcut întărire şi cre- 
ştinilor laudă, Sfinte mare mucenice loan cel nou de la Suceava, pururea pome- 
nite”. 


Troparul Invierii, al Născătoarei de Dumnezeu: „Taina cea din veci ascunsă şi de 
Ingeri neştiută...” (glasul 4) 


Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Apoi: Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

S-a înspăimântat lumea de sângeroasa mucenicie a celui ce pentru iubirea lui Hri- 
stos, jertfă s-a făcut cu marea mărturisire ce păgânătatea a ruşinat, căruia şi noi cu 
cinstire cântăm: Bucură-te, Sfinte mare mucenice loane cel nou, jertfa cea mare 
a iubirii de Hristos! 


Icosul 1 

Nimic nu este mai sfânt în această lume ca iubirea de Hristos, şi nimic mai de 
cinste ca jertfa crucii, care înalţă totul până la cele mai de sus: 

Bucură-te, Sfinte Ioane, iubitorule de Hristos; 

Bucură-te, Sfinte Ioane, iubitorule cel mare; 

Bucură-te, Sfinte loane, chipul Dragostei cereşti; 

Bucură-te, Sfinte loane, chipul dăruirii pământeşti; 

Bucură-te, Sfinte Ioane, chipul jertfei creştine; 

Bucură-te, darul dus la altar; 

Bucură-te, noul sfânt creştin; 

Bucură-te, noul nume de icoană; 

Bucură-te, Sfinte loane, încă o sărbătorire; 

Bucură-te, Sfinte loane, o nouă închinare; 

Bucură-te, Sfinte loane, o nouă „scară” de la Pământ la Cer; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 2-lea 

De neam bine credincios, din părinţi cinstitori ai Bisericii creştine, de tânăr ai cre- 
scut în virtutea cea bună şi negustor făcându-te şi neguţătoria cea sfântă ai săvârşit, 
în cântarea de: Aliluia! 


Icosul al 2-lea 
Și toate erau binecuvântate cu darul iubirii de Hristos, încât „neguţătorul cel stră- 
lucit” toţi te numeau, şi te fericeau pentru „norocul” pe care în toate îl aveai: 

Bucură-te, binecuvântarea lui Hristos; 

Bucură-te, binecuvântarea credinţei celei sfinte; 
Bucură-te, binecuvântarea ce toate le sporeşte; 
Bucură-te, binecuvântarea ce pe toate le împlineşte; 
Bucură-te, cel cu darul de sus binecuvântat; 
Bucură-te, lucrătorul darului; 

Bucură-te, că toate prin dar le-ai săvârşit; 
Bucură-te, că darul ţi-a fost „calea vieţi”; 
Bucură-te, că prin dar ai crescut; 

Bucură-te, alesul darurilor de taină; 

Bucură-te, că aşa dar de rodire sfântă ai lăsat; 
Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 3-lea 
Peste tot călătoreai cu mărfuri scumpe şi cele de folos, atât pentru cei bogaţi, cât şi 
pentru săraci, şi tuturor erai cunoscut ca darnic şi milostiv, în cântarea de: Aliluia! 


Icosul al 3-lea 

Chiar şi cei necredincioşi şi păgâni ca pe „omul lui Dumnezeu” te vedeau şi cu toţii 
se fereau să-ți facă vreun rău, ca cel ocrotit de sus şi de care nu te poţi atinge: 
Bucură-te, omul cel de taină; 

Bucură-te, omul cel cu chipul lui Dumnezeu; 

Bucură-te, omul cel iubit; 

Bucură-te, omul cel minunat; 

Bucură-te, ceresc şi pământesc; 

Bucură-te, cel cinstit de toată lumea; 

Bucură-te, cel blând şi nevinovat; 

Bucură-te, cel menit jertfirii; 

Bucură-te, orânduit crucii; 

Bucură-te, bucuria şi suferinţa vieţii; 

Bucură-te, omul cu chemarea înaltă; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 4-lea 

lată însă că cel viclean nu poate suferi pe cel curat, şi aşa, printr-un alt negustor, 
greaua încercare ţi s-a pregătit, prin care tu ai strălucit şi mai mult, în cântarea de: 
Aliluia! 

Icosul al 4-lea 

Ajuns la Cetatea Albă, cu mare cinste ai fost primit, dar în taină neguţătorul vene- 
țian minciună a scornit că ai vrea să treci la „credinţa păgână”: 

Bucură-te, alesul mărturisiri lui Hristos; 

Bucură-te, cel chemat la taina muceniciei; 

Bucură-te, că aceasta ţi s-a pregătit; 

Bucură-te, că răul de mult te-a pândit; 

Bucură-te, că ocazie prielnică a aşteptat; 

Bucură-te, că acum a găsit-o; 

Bucură-te, că prin minciună cursă ţi-a întins; 

Bucură-te, că la încercarea credinţei ai fost pus; 

Bucură-te, că mărturisirea adevărată ţi s-a cerut; 

Bucură-te, că de Hristos nu te-ai lepădat; 

Bucură-te, că aşa creştin bun te-ai dovedit; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 5-lea 

Bucuria păgânului tătar al Cetăţii Albe în cruzime s-a prefăcut, când în tine a găsit 
un credincios creştin neclintit, care cu jertfire mărturiseşte pe Hristos, în cântarea 
de: Aliluia! 


Icosul al 5-lea 

Viclenia neguţătorului venețian s-a dat pe faţă, dar răutatea păgână la muncile mu- 
ceniceşti te-a dat, crezând în biruinţa lor necurată: 

Bucură-te, neguţătorul cel iscusit; 

Bucură-te, că scumpă ţi-a fost credinţa; 

Bucură-te, că muceniceşte ai plătit-o; 

Bucură-te, că prin jertfă ai tocmit-o; 

Bucură-te, că prin jertfire ai câştigat-o; 

Bucură-te, neguţătorul cel sfânt; 

Bucură-te, neguţătoria Comorii cereşti; 

Bucură-te, neguţătoria Vieţii celei veşnice; 

Bucură-te, cel ce te-ai dăruit cu totul lui Hristos; 

Bucură-te, că ai luat cu îndrăznire crucea; 

Bucură-te, că aşa vistiernicul de taină ai ajuns; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 6-lea 

La bătăi groaznice te-au supus de ţi s-a desfăcut carnea de pe oase. Pe tine, cel 
blând şi frumos, ca pe unul fără chip te-au făcut, dar chipul ceresc l-ai câştigat, în 
cântarea de: Aliluia! 


Icosul al 6-lea 

Răutatea cea veche păgână a răbufnit în sălbăticia chinurilor ce ţi s-au făcut, prin 
care, însă tăria credinţei creştine încă o dată s-a arătat, spre lauda cea mare a Bise- 
ricii lui Hristos: 

Bucură-te, că nu te-ai temut de bătăi; 

Bucură-te, că le-ai îndurat cu bărbăţie; 

Bucură-te, că muncile nu te-au înspăimântat; 

Bucură-te, că scară la Cer le-ai făcut; 

Bucură-te, că iubirea de Hristos nu ţi s-a împuţinat; 

Bucură-te, că în răni te veseleai; 

Bucură-te, că în suferință şi mai mult te rugai; 

Bucură-te, că haină de taină ai îmbrăcat; 

Bucură-te, că peste goliciune, veşmânt ceresc ţi s-a dăruit; 

Bucură-te, mucenicul cel mare al credincioşiei creştine; 

Bucură-te, cel cu adevărat noul sfânt creştin; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 7-lea 

Văzând că nu te pot îndupleca la păgânătatea lor, de un cal te-au legat şi prin toată 
cetatea ca pe un lemn te-au târât, de tot trupul ţi s-a zdrobit, tu şi aşa cântând: Ali- 
luia! 


Icosul al 7-lea 

Tăindu-ţi-se capul apoi, Sfintele tale moaşte de Îngeri au fost slujite, de s-au în- 
spăimântat toţi şi aşa de creştini cu cinste ai fost luat: 
Bucură-te, jertfă bine primită la Cer; 

Bucură-te, jertfă sfântă a Pământului; 

Bucură-te, jertfă sfântă a credinţei creştine; 
Bucură-te, sânge curat, curățitor de păcat; 

Bucură-te, sânge nevinovat ce preface lumea; 
Bucură-te, sânge pentru altarul de taină; 

Bucură-te, sânge de Viaţă veşnică; 

Bucură-te, mucenicie înfricoşătoare; 

Bucură-te, mucenicie biruitoare; 

Bucură-te, marele mărturisitor al lui Hristos; 

Bucură-te, noul mare mucenic; 
Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 8-lea 
Vicleanul negustor, văzând minunile ce se făceau prin tine, a vrut să-ți fure Sfintele 
moaşte spre al său câştig, dar a fost descoperit de cei ce cântau: Aliluia! 


Icosul al 8-lea 

Bine credinciosul voievod Alexandru cel bun pentru Moldova te-a câştigat ca pe o 
comoară de mare preţ, şi aşa ai devenit Sfântul nostru cel binecuvântat. 

Bucură-te, cel primit în Locaşurile cereşti; 

Bucură-te, cel primit între Sfinţi; 

Bucură-te, cel din ceata Sfinţilor mucenici; 

Bucură-te, cununa strălucitoare a răbdării; 

Bucură-te, cununa dăruirii; 

Bucură-te, lauda crucii lui Hristos; 

Bucură-te, ostenitorul de acum în odihnă; 

Bucură-te, că din Ceruri şi pentru noi mijloceşti; 

Bucură-te, ajutătorul nostru cel grabnic; 

Bucură-te, sfinţenie la care putem alerga; 

Bucură-te, sfântul cel bun şi îndurător; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 9-lea 

Ce bucurie avem noi, cei credincioşi, că te avem Sfinte moaşte şi locuitor cu noi, 
unde putem alerga să ne mângâiem necazurile şi suferinţele, care cei vicleni ni le 
aduc, ca şi noi să cântăm: Aliluia! 


Icosul al 9-lea 

Fără milă este viclenia cea ucigătoare, dar şi tăria credinţei este biruitoare şi aşa te 
avem sprijinitor când suntem împresuraţi şi fără scăpare: 

Bucură-te, neguţătorul cel sfânt; 

Bucură-te, că şi noi de la tine cumpărăm; 

Bucură-te, că în dar cel mai mult ne dai; 

Bucură-te, miluitorul nostru cel bun; 

Bucură-te, al sărăciei noastre milostiv; 

Bucură-te, mângâietorul plânsului nostru amar; 

Bucură-te, nădejde în nevoi şi necazuri; 

Bucură-te, al vrăjmaşilor îmblânzitor; 

Bucură-te, al bolilor tămăduitor; 

Bucură-te, cel care ne scoţi din stricăciune; 

Bucură-te, care nici de noi nu te scârbeşti; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 10-lea 
S-a zguduit lumea la vestea muceniciei tale, că se credea sfârşită uciderea cea ve- 
che şi aşa vestirea lui Hristos şi mai mult s-a făcut, în cântarea de: Aliluia! 


Icosul al 10-lea 

Noule sfânt mucenic, nume de cinstire şi de închinat, Sfinte loane cel nou, şi noi la 
tine alergăm şi mărturie de credinţă te luăm, peste neputinţa şi slăbiciunea noastră: 
Bucură-te, încă o mărturie a lui Hristos; 

Bucură-te, încă o mărturie a biruinţei creştine; 

Bucură-te, veselia Îngerilor; 

Bucură-te, bucuria pământenilor; 

Bucură-te, odihna ostenitorilor; 

Bucură-te, al Împărăției lui Dumnezeu locuitor; 

Bucură-te, că de acolo şi pe noi ne ocroteşti; 

Bucură-te, că şi pentru noi te rogi; 

Bucură-te, că te avem cu adevărat mijlocitor; 

Bucură-te, nădejde grabnică; 

Bucură-te, omul lui Dumnezeu ce lucrează mereu pe pământ; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 11-lea 
Alesule al Bisericii creştine; alesule al crucii biruitoare; alesule al Pământului, „ho- 
tarul păgânătăţii” şi nouă să ne fii, ca să putem cânta mereu: Aliluia! 


Icosul al 11-lea 

Făclie nestinsă şi ridicată pe înălțime de acum ne eşti şi întunericul cel vechi păgâ- 
nesc ce încearcă să se arate îl risipeşti, şi aşa sfântul cel nou te avem: 

Bucură-te, al lui Hristos bine plăcut; 

Bucură-te, al Bisericii cel binecuvântat; 

Bucură-te, al Bisericii stâlp; 

Bucură-te, piatră neclintită a credinţei; 

Bucură-te, stânca Altarului creştin; 

Bucură-te, icoană de închinat; 

Bucură-te, nume de sfinţenie; 

Bucură-te, nume de mare dar; 

Bucură-te, cel care nici de noi nu te scârbeşti; 

Bucură-te, că şi pe noi aşa ne ocroteşti; 

Bucură-te, sfântul nostru de aproape; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 12-lea 
Mare şi binecuvântat dar ne eşti, Sfinte loane cel nou, şi cu toţi credincioşii şi noi 
te cinstim, şi la limanul tău alergăm, cântând: Aliluia! 


Icosul al 12-lea 

Moldova cea călcată adesea de străinii cei răi de tine se ocroteşte şi toată Ţara Ro- 
mânească nădejdea credinţei prin tine o sporeşte, şi aşa „vremurile tulburi” prin cei 
sfinţi se trec: 

Bucură-te, luceafărul ce nu mai apune; 

Bucură-te, lumina lui Hristos pe Pământ; 

Bucură-te, lumina Sfântului Duh cea lucrătoare; 

Bucură-te, mâna lui Dumnezeu de-a pururi ocrotitoare; 

Bucură-te, raze prin întunericul încă păgân; 

Bucură-te, cărare printre spinu patimilor lumii; 

Bucură-te, călăuzire prin înşelările ereticeşti; 

Bucură-te, omul dragostei pentru toți; 

Bucură-te, omul Iubirii dumnezeieşti; 

Bucură-te, cel cu daruri mereu în dăruire; 

Bucură-te, solul nostru la Scaunul de sus; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


Condacul al 13-lea (de trei ori) 

O, iubitorule cel mare de Hristos, care prin jertfă mucenicească te-ai descoperit, 
din Locaşurile cereşti şi nouă, celor de pe pământ, mijloceşte neîncetat ca răutățile 
păgâneşti să le biruim, şi aşa să cântăm: Aliluia! 


Se citeşte apoi din nou: 


Icosul 1 

Nimic nu este mai sfânt în această lume ca iubirea de Hristos, şi nimic mai de cin- 
ste ca jertfa crucii, care înalță totul până la cele mai de sus: 

Bucură-te, Sfinte Ioane, iubitorule de Hristos; 

Bucură-te, Sfinte Ioane, iubitorule cel mare; 

Bucură-te, Sfinte Ioane, chipul Dragostei cereşti; 

Bucură-te, Sfinte Ioane, chipul dăruirii pământeşti; 

Bucură-te, Sfinte Ioane, chipul jertfei creştine; 

Bucură-te, darul dus la altar; 

Bucură-te, noul sfânt creştin; 

Bucură-te, noul nume de icoană; 

Bucură-te, Sfinte loane, încă o sărbătorire; 

Bucură-te, Sfinte loane, o nouă închinare; 

Bucură-te, Sfinte loane, o nouă „scară” de la Pământ la Cer; 

Bucură-te, Sfinte mare mucenice loane cel nou, jertfa cea mare a iubirii de Hri- 
stos! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Viaţa şi nevoinţele 


Sfinţenia este o cunună dumnezeiască pe fruntea ostenitorilor pentru „viaţa cea 
după Hristos şi în Hristos”. Ea este cununa cea neveştejită a luptei neostoite pe care 
au dus-o sihaştrii după trăirea în Dumnezeu. Pentru ea, martirii şi-au jertfit viaţa în 
iubire pentru adevărul şi credinţa în Mântuitorul. Aceştia şi toţi cei râvnitori din 
diferitele rosturi binecuvântate ale societăţii; după făgăduinţa Domnului, s-au ară- 
tat, încă din această viaţă, „temple ale Duhului Sfânt” (| Cor. 6, 19). 


Un astfel de vas al sfinţeniei, care s-a învrednicit să mărturisească pe Hristos până 
la jertfa vieţii, a fost şi Sfântul loan cel nou de la Suceava. Născut din părinţi 
iubitori de Dumnezeu, în jurul anului 1300, loan va creşte în grija mărturisirii 
dreptei-credinţe, împlinind totodată în viaţa sa şi porunca iubirii semenilor. 


Purtându-se cu toată bunăcuviinţă faţă de cei din jurul său, el se arăta chip al blân- 
deţilor, aşa cum deprinsese de la preoţii şi dascălii cetăţii de la care tânărul a luat 
învăţătură pentru înţelegerea adevărurilor nepieritoare ale Evangheliei şi spre 
mărturisirea cu statornicie a dreptei-credinţe. 


În îndeletnicirile sale, făcând negoţ asemenea majorităţii locuitorilor Trape- 
zuntului, loan adesea călătorea prin cetăţile şi târgurile de pe malurile Mării Negre. 
Tânărul creştin se arăta tuturor stăpânit de dorinţa dobândirii desăvârşirii şi a ago- 
nisirii mistuirii celei făgăduite de Mântuitorul nostru lisus Hristos. Multe din cele 

propovăduite de el le va fi învăţat din călătoriile săvârşite, care nu de puţine ori 1- 
au dat posibilitatea să cunoască frumuseți ale Ortodoxiei de prin ţinuturile pe unde 
l-au purtat cerinţele de trai ale vieţii. Astfel, el va fi cunoscut şi podoabele sufle- 
teşti ale strămoşilor noştri din Moldova şi din Muntenia, atât direct, cât şi din rela- 
tările genovezilor. Pentru a ajunge în Polonia şi Transilvania, aceştia nu mai mer- 
geau pe drumul cel „tătărăsc”. 


Astfel de experienţe îi vor fi dat ardoarea propovăduirii lui Hristos, asemenea celor 
care au dobândit cununa cerească făcând milostenii celor lipsiţi, mângâind pe cei în 
necazuri, ocrotind pe cei neajutoraţi şi apărând dreapta-credinţă a Bisericii Răsă- 
ritului, în care se născuse şi crescuse, şi din ale cărei frumuseți se împărtăşise. 
Dorea să-i facă şi pe alți părtaşi comuniunii deplinei bucurii pe care toate acestea 
le procură sufletului frământat şi însetat de aflarea adevărurilor dumnezeieşti. De 
aceea, tânărul loan se bucura de o deosebită preţuire în faţa tuturor, ceea ce desigur 
nu era pe placul unor negustori dornici să aibă cât mai multă clientelă. Acest fapt în 
determina să-l invidieze pe loan care, după mărturisirea apostolului, „tuturor toate 
m-am făcut, ca în orice chip să mântuiesc pe unii” (| Cor. 9, 22). 


Într-una din călătoriile sale spre Cetatea Albă, râvnitorul Domnului discuta adesea 
cu negustorul apusean Reiz, care îşi arăta fățiş împotrivirea față de credinţa pro- 
povăduită de el. Dovedindu-i-se că nu are dreptate în cele afirmate, Reiz lasă totuşi 
germenele răutăţii să se cuibărească în inima sa, hotărând în sine să se răzbune pe 
tânărul loan, cunoscut pentru viaţa sa cucernică şi pentru zelul mărturisirii cre- 
dinţei celei adevărate. Ajuns la Cetatea Albă, care în acea vreme era încă sub stă- 
pânirea tătarilor nogai, negustorul Reiz caută să-şi aducă la îndeplinire josnicul său 
gând de răzbunare. Mergând la eparhul cetăţii, negustorul venețian îi spuse că loan 
ar vrea să se treacă la religia cea străveche a tătarilor, zicându-i: „„- Este, o condu- 
cătorule, în corabie un bărbat care, venind cu mine de la Trapezunt, mi-a mărturisit 
că ar vrea să se lepede de credinţa sa şi să primească legea voastră cea străveche”. 


Această veste l-a bucurat foarte mult pe dregătorul tătar, care a cinstit cu daruri 
alese pe Reiz. El a poruncit totodată să-i fie adus şi acest tânăr minunat, dornic să 
îmbrăţişeze credinţa altaică a strămoşilor săi. De aceea, el l-a întâmpinat cu cuvinte 
măgulitoare: „- Am auzit că eşti unul dintre bărbaţii aleşi şi înţelepţi din Trapezunt 
şi că ai dori să îmbrăţişezi străvechea noastră credinţă. Deci, alesule prieten, lepă- 
dându-te de credinţa cea în Hristos, în faţa acestei adunări, adaugă-te celor care se 
bucură de dragostea şi de oblăduirea mea”. 


Însă mărturisitorul adevăratului Dumnezeu, înțelegând urzeala şi ticăloşia lui Reiz, 
a simţit un fior care 1-a străbătut întreaga fiinţă: cum s-ar putea el lepăda de Hristos 

care l-a ocrotit şi i-a dat deplina bucurie a credinţei şi iubirii? De aceea, cu tăria 
izvorâtă din trăirea adâncă a credinţei celei adevărate, ca şi mucenicii de altădată, a 
răspuns cârmuitorului tătar: „- Să nu-mi fie mie a mă lepăda de Hristos, căci ce- 
ar putea despărți inima mea de „Soarele dreptăţii” şi de „Răsăritul cel de Sus” şi 
a mă întoarce în întunericul necunoştinţei de Dumnezeu. Prea puternice eparhe, 
vorbele care ţi s-au spus despre mine Sunt mincinoase, Sunt iscodiri răutăcioase. 
Eu nu voiesc să dispreţuiesc bunătatea pe care mi-ai arătat-o, dar nu pot să mă 
lepăd de Hristos - lumina lumii”. 


Aceste vorbe calde şi pline de blândeţe, dovadă a flăcării credinţei şi iubirii tran- 
sfiguratoare a „ghiaurului”, au mâniat puternic pe eparh, considerând cele spuse de 
tânărul loan drept o dispreţuire a credinţei tătăreşti. De aceea a poruncit ca el să fie 
supus unor munci groaznice. 


Dar în toiul chinurilor, mărturisitorul ortodox lăuda neîncetat pe Dumnezeu pentru 
că l-a învrednicit de asemenea pătimiri, mulțumindu-i pentru darul de a purta pe 
trupul său „rănile lui Hristos”. „Binecuvântat ești Dumnezeule, şi prea mărită 
eşti, Lumină în trei străluciri: Tatăl, Fiul şi Sfântul Duh. Să nu-mi fie mie 
niciodată a mă închina soarelui şi focului, ci Părintelui luminii şi slavei celei 
neînserate. Mulţumescu-Ţi Ţie, Hristoase, că m-ai învrednicit a-mi spăla 
păcatele cu sângele meu şi a mă Sfinţi cu puterea Sfântului Duh spre dobândirea 
vieții celei veşnice. Aceasta este ziua în care bucuria mea este deplină, pe care 
nimeni n-o va lua de la mine. Dă-mi mie, Dumnezeule, să mă împărtăşesc mai 
cu adevărat din slava zilei celei prea luminoase a Împărăției Tale”. 


Caznele la care a fost supus i-au întărit întreaga ființă. Prin suferinţele cele trecă- 
toare, de Dumnezeu iubitorul loan a ajuns la vrednicia de a se face părtaş tuturor 
darurilor dumnezeieşti, a dobândit „cununa” vieţii veşnice. Pentru aceasta i s-a 
luminat faţa de o lumină atotstrălucitoare, mai presus de fire. 


Văzând cei care-l chinuiau pe loan că prin grele pătimiri nu reuşesc să biruiască 
tăria credinţei „ghiaurului”, l-au înfățişat din nou ighemonului, care l-a ispitit: „- 
Dacă vei primi credinţa noastră, îndată voi chema medici iscusiţi din India şi din 
Persia, care-ţi vor tămădui durerile şi rănile trupului”. 


Dar loan, încredinţat că mai de preţ este să obţină „cununa” prin aceste pătimiri, i-a 
răspuns: „- O, prea mărite conducător, nu te îngriji de rănile trupului meu, căci 
prin cele Stricăcioase se dobândesc cele netrecătoare. Numai cel ce rabdă până 
la sfârşit se va mântui, iar mie să-mi fie a mă Sfinţi şi a mă încununa decât prin 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP XP IP 3 E 2 2 e IP 3 3 E E 0 E IP IP E E E IP XXX 


Je De De e De Dr De e De De de De Dr Dr De De De De De de de e Ar A d 


XP PP 0 E E 3 IP IP 3 5 IE IE II IE E E XX 


răbdarea chinurilor pentru mărturisirea lui Hristos, care a spus că «în lume 
necazuri veţi avea; dar îndrăzniţi. Eu am biruit lumea» ” (loan 16, 33). 


Aceste cuvinte ale purtătorului de chinuri l-au mâniat şi mai mult pe eparh, care a 
poruncit să fie pus la cazne şi mai înfricoşătoare. Astfel, iubitorul de Dumnezeu a 
fost legat de coada unui cal şi târât pe caldarâmul cetăţii. Trupul lui fusese sfâşiat 
de pietrele ascuţite ale străzilor, însă buzele nu încetau să înalțe rugăciuni către 
Atotţiitorul, care pe toate le rânduieşte cu înţelepciune. 


Tăria în credinţă a lui loan l-a determinat pe unul dintre chinuitori, cuprins de furia 
întunecată a necredinţei să scoată sabia şi să-i taie capul. Astfel, prin moarte muce- 
nicească, mărturisitorul Domnului a primit cununa cea neveştejită a slavei sfinților 
şi vrednicia de a fi unul din „casnicii” Lui. 


Pentru a-şi exprima mânia lor faţă de Sfântul Ioan, tătarii nu au dat voie creştinilor 
din Cetatea Albă să-i ia trupul de pe caldarâm şi să-l prohodească, după rânduiala 
creştinească. Dumnezeu însă, înaintea căruia bineplăcută este moartea celor ce şi- 
au săvârşit viaţa în cucernicie şi bună credinţă, a arătat marea Sa iubire faţă de noul 
ales, trimițând îngerii să tămâieze trupul lui loan cu laude cereşti şi cu doxologii. 


Un necredincios din cetate, văzând această arătare minunată a îngerilor în veşminte 
strălucitoare, a crezut că acolo au venit preoţii creştini, care - încălcând porunca 
hanului - s-au apucat să-l prohodească pe martir. De aceea, păgânul a vrut să tragă 
cu săgeata asupra lor, cu gândul de a-i ucide, pentru neascultarea şi nesupunerea 
lor. Dar iată că o altă minune s-a petrecut: mâinile acelui necredincios au rămas 
lhpite de arc şi de săgețile cu care voise să săvârşească o nouă nelegiuire. Abia 
după ce a mărturisit cele întâmplate a fost izbăvit de pedeapsa cerbiciei lui prin 
puterea şi lucrarea lui Dumnezeu, care săvârşeşte fapte minunate prin sfinții Săi. 


Relatarea tainicelor întâmplări a înfricoşat pe eparh, care a dat slobozenie creş- 
tinilor să ridice trupul lui loan şi cu cinstea cuvenită să-l prohodească. Astfel, 
moaştele slăvitului pătimitor au fost îngropate, după rânduiala Bisericii Ortodoxe, 
în cimitirul creştin din Cetatea Albă, săvârşindu-se prin aceasta „logodna” muce- 
nicului lui Hristos cu pământul nostru strămoşesc. Prin atotînţelepciunea Părintelui 
Ceresc s-au afirmat încă o dată cele două îndatoriri faţă de vatra strămoşească: 
păstrarea credinţei dreptslăvitoare şi unitatea națională. 


Deşi se simţea vinovat în faţa conştiinţei sale de moartea mucenicului loan din 
Trapezuntul Anatoliei, negustorul Reiz şi-a încărcat cugetul cu o nouă nelegiuire. 

EI şi-a pus în gând să fure aceste sfinte moaşte şi să le ia cu sine, pentru ca de 
revărsările minunilor de care auzise, să se bucure conaţionalii săi. 


Dar şi cu acel prilej are loc o altă minune. Preotului care slujea la biserica cimi- 
tirului, i s-a arătat în vis chipul mucenicului loan, descoperindu-i gândul mâr- 
şavului venețian. Mergând la cimitir, preotul a surprins pe Reiz asupra faptului, 
după cum i se spusese în vis, zădărnicind astfel planul nelegiuitului. De aceea el, 
adunând creştinii în procesiune, a dus cu mare cinste moaştele Sfântului loan în 
biserica cetăţii, al cărui hram, îi poartă numele, aşezându-le în sfântul altar. Aici au 
stat ele aproape 70 de ani, revărsând multe binefaceri asupra celor ce veneau şi în- 
genuncheau în faţa raclei, cerând mijlocirile sale înaintea lui Dumnezeu de la care 
pogoară toată darea cea bună şi tot darul cel desăvârşit. 


Vestea minunilor ce se săvârşeau prin moaştele Sfântului mucenic loan cel nou se 
răspândise în toată Țara Moldovei al cărei ocrotitor a fost socotit de atunci. 
Evlaviosul domn Alexandru cel bun, care cu înţelepciune reuşise să obţină din 
partea Patriarhiei Ecumenice recunoaşterea canonică a mitropolitului Moldovei, 
Iosif Muşat, dorea ca această împlinire istorică şi de mare importanţă bisericească 
s-o pecetluiască cu strămutarea sfintelor moaşte ale mucenicului loan cel nou de la 
Cetatea Albă la Suceava, unde îşi fixase reşedinţa şi noul ierarh. 


Astfel, în 1402, la numai doi ani de la urcarea sa în scaunul de domnie, voievodul 
moldovean a adus şi moaştele Sfântului mare mucenic loan cel nou la Suceava, 
bineînţeles, la stăruința mitropolitului Iosif. O procesiune, având în frunte pe 
Grigorie Ţamblac, a însoțit nepreţuitul odor şi a fost întâmpinată, după mărturia 
cronicarilor, la „Poiana Vlădicăi”, lângă laşi, de alaiul domnesc al lui Alexandru 
cel bun. Aceste slăvite moaşte au fost aşezate apoi în catedrala mitropolitană din 
cetatea de scaun a Sucevei, azi, biserica Mirăuţilor. La puţin timp, racla a fost 
îmbrăcată cu argint, iar în cele 12 scene care o împodobesc sunt redate momentele 
semnificative ale acestei pătimiri. 


De atunci, Sfântul loan cel nou este cinstit ca „apărător şi ocrotitor” al ţării sale, 
adică al Moldovei, care a devenit ţara adevăratei sale naşteri în Hristos, locul în 
care s-a învrednicit de primirea cununii celei neveştejite a muceniciei. 


Multe minuni s-au revărsat până astăzi asupra celor care cu credinţă au venit să se 
închine Sfântului loan cel nou, minuni amintite parțial şi de mitropolitul Kievului, 
Petru Movilă. 

Dintre ele remarcăm pe aceea de la 2 iunie 1622, când cetatea a fost apărată de 
pârjolitoarea năvălire a tătarilor, care părea să nu aibă nici o oprelişte. Plini de 
groază, locuitorii Sucevei se refugiaseră din oraş, căutând scăpare între zidurile 
cetăţii. Voind să ridice racla, pentru a o adăposti în cetatea Sucevei, preoţii n-au 
reuşit să o urnească din loc. Şi astfel, înțelegând că ocrotitorul lor ceresc nu voia să 
fie mutat de la locul său, aceştia au înălțat rugăciuni fierbinţi către Sfântul mucenic 
loan cel nou, ca să mijlocească la Dumnezeu ca oraşul şi cetatea Sucevei să nu 
cadă în mâinile năvălitorilor. În acest timp, chiar pe când preoţii începuseră slujba, 
o ploaie abundentă a învolburat apele Sucevei, care a devenit o oprelişte neaştep- 
tată în calea tătarilor, şi astfel capitala a fost izbăvită de pârjolul şi de toată 
pustiirea lor. 


Pe de altă parte, urgia otomană ameninţa din ce în ce mai mult Ţările Române, 
aflate - prin poziția lor geografică - la „cumpăna” dintre marile imperii cotropitoare 
ale timpului. Dorind să le aibă sub dominație şi control, ele făceau ca existenţa 
acestora să fie permanent ameninţată. Aşa se explică de ce, după despresurarea 
Vienei, armatele lui loan Sobieski s-au înapoiat spre Polonia, prin Moldova, luând 
ca pradă multe din avuţiile acestor plaiuri. Între ele s-au aflat şi moaştele Sfântului 
Ioan cel nou de la Suceava, care la 1686, însoțite de mitropolitul Dosoftei, au fost 
duse şi aşezate în cele din urmă la Zolkiew. După moartea acestui ierarh, sfințitele 
moaşte, ca şi odoarele şi multe din actele mitropoliei Moldovei, au rămas în 
pământ străin. Ele au fost repatriate abia la 13 septembrie 1783 şi depuse din nou 
în fosta catedrală mitropolitană Sfântul mare mucenic Gheorghe, unde stătuseră 
aproape trei veacuri fără să fi fost mutate în altă parte. 


Dar valurile de năvălitori n-au încetat pe acest pământ iubit. Ororile primului 
război mondial au cuprins întreaga Europă. Multe bunuri s-au pierdut atunci sau au 
fost înstrăinate. În scopul ocrotirii lor, sfintele moaşte au fost duse la Viena şi 
adăpostite până la 25 iulie 1918 în paraclisul ortodox român de acolo. Revenirea la 
patria-mamă a ținuturilor bucovinene a făcut ca Sfântul loan cel nou să fie iarăşi 
ceea ce a fost odinioară, „ocrotitorul a toată [ara Moldove”. 


De aceea dragostea românilor faţă de el a îmbrăcat mai multe forme. Cea mai 
veche dintre zilele de cinstire a slăvitului mucenic a fost aceea de la Sânziene (24 
iunie), adică naşterea Sfântului loan Botezătorul. Ea este amintită încă de la mu- 
tarea sfințitelor moaşte din biserica Mirăuţilor la ctitoria lui Bogdan al III-lea şi 
Ștefăniță Vodă la 1589. Mitropolitul Silvestru Morariu Andrievici va consfinţi 
pentru totdeauna această prăznuire, aşa cum se face şi astăzi. 

Varlaam, în Cazania apărută la laşi (1643), arată că Sfântul loan de la Suceava se 
prăznuia Joi, după Rusalii. De asemenea şi în Letopiseţul Ţării Moldovei al lui 
Grigore Ureche se spune că pomenirea mucenicului se făcea „miercuri şi Joi în 
săptămâna Rusaliilor”. 


La propunerea Sfântului Sinod al Bisericii Ortodoxe Române din 1950, în calen- 
darul Bisericii noastre, este înscrisă ca zi de pomenire a sa data de 2 iunie. 


O altă formă de cinstire a pătimitorului lui Hristos în ţara noastră a fost aceea a 
cântărilor şi laudelor liturgice. Primul panegiric care i s-a închinat provine de la 
Grigorie 'Țamblac, „monahul şi presbiterul marii Biserici a Moldovei”. Fiind prima 
operă originală a literaturii române, el are titlul: Mucenicia Sfântului şi slăvitului 
mucenic loan cel nou, care a fost martirizat la Cetatea Albă. Nu se cunoaşte anul în 
care a fost scris. A fost reeditat de către episcopul Romanului, Melchisedec 
Ştefănescu, în 1884. 


Un alt panegiric a compus mitropolitul Varlaam. De asemenea Dosoftei, în Viaţa şi 
petrecerea svânţilor, îi închină acestui slăvit sfânt un frumos sinaxar. În timpurile 
mai noi s-au ocupat cu viaţa şi cu istoria peregrinărilor sale următorii învăţaţi: Pr. 
Simeon Florea Marian în 1895, episcopul Gherasim Timuș în 1896, F. Zieglaner în 
1897, A. Tăutu şi A. I. Popescu în secolul nostru. 


Străjuind la altarul mănăstiru, unde dangătul clopotelor din vechiul turn al lui Petru 
Șchiopul actualizează acelaşi mesaj de veghe şi înălțare ca pe timpul Măriei sale 
Ştefan voievod, moaştele Sfântului mucenic loan cel nou ne poartă şi azi sufletul 
către epoca măreaţă a începutului dăinuirii noastre. De aceea, tot românul care îşi 
pleacă fruntea şi genunchii în smerenia cugetului şi în căldura inimii la racla 
sfinţitelor sale moaşte, se integrează prin rugăciune şi închinare în comuniunea 
tuturor celor ce au păstrat şi apărat dreapta-credinţă. Ca într-o oglindă vie, el vede 
atunci toată istoria zbuciumată, dar glorioasă a acestui colţ minunat de ţară. 


Astfel ne întărim în unitatea de credinţă şi lucrare, de mărturisire şi trăire în şi cu 
Hristos - Lumina lumii, care a făcut ca glia străbună să fie binecuvântată cu atâţia 
sfinţi, vase alese ale manifestării Sfântului şi Dumnezeiescului Duh în lume. 


+ Pimen Suceveanul 

